Diari Oficial de la Generalitat Valenciana


Sumari del DOGV 8027, del 26-04-2017 (2017/3240)

Aprovació de l'informe ambiental i territorial estratègic pel procediment simplificat de la modificació de les normes urbanístiques del Pla parcial del sector Parc Empresarial Circuit de Cheste.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8027

Data del DOGV
:   26-04-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/3240


Data del document
:   07-04-2017

Organisme emissor
:   Ajuntament de Cheste

Tipus de document
:   Anunci

Descriptors 

:   * Cheste
    * pla d'urbanisme
    * administració local

Aprovació de l'informe ambiental i territorial estratègic pel procediment simplificat de la modificació de les normes urbanístiques del Pla parcial del sector Parc Empresarial Circuit de Cheste. [2017/3240]  
Per mitjà d'aquest edicte es publica perquè se'n prenga coneixement l'Acord del Ple de l'Ajuntament de Cheste, de 29 de març de 2017, pel qual s'aprova l'informe ambiental i territorial estratègic de la modificació de les normes urbanístiques del Pla parcial del sector Parc Empresarial Circuit de Cheste, que en la seua part dispositiva diu el següent:  
  
  
«Primer. Ratificar les actuacions realitzades en el procediment quant a les consultes efectuades.  
Segon. Concloure que la proposta de modificació de les normes urbanístiques del Pla parcial del sector Parc Empresarial Circuit de Cheste no té efectes significatius sobre el medi ambient d'acord amb els criteris establits en l'annex VIII de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
Tercer. Resoldre favorablement l'avaluació ambiental i territorial estratègica pel procediment simplificat de la proposta de modificació de les normes urbanístiques del Pla parcial del sector Parc Empresarial Circuit de Cheste, i designar com a alternativa més idònia mediambientalment en aquesta actuació l'alternativa 1 inclosa en el DIE (document inicial estratègic).  
Quart. Continuar la tramitació de la modificació del pla parcial d'acord amb el capítol III del títol III de la Llei 5/2014 i la normativa sectorial que poguera resultar aplicable.  
Cinqué. Donar compte del contingut de la resolució de l'informe ambiental i territorial estratègic pel procediment simplificat als interessats que apareixen en la tramitació ambiental d'aquesta actuació.  
  
Sisé. Ordenar la publicació de la resolució de l'informe ambiental i territorial estratègic pel procediment simplificat en el Diari Oficial de la Comunitat Valenciana, als efectes previstos en l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana.  
Seté. La resolució de l'informe ambiental i territorial estratègic pel procediment simplificat no és susceptible de cap recurs per considerar-se acte de tràmit, sense perjudici dels recursos que, si és el cas, siguen procedents en via contenciosa administrativa davant de l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen pertinents en dret.  
Huité. La resolució de l'informe ambiental i territorial estratègic pel procediment simplificat perdrà la seua vigència i cessarà la producció dels efectes que li són propis, si una vegada publicat en el Diari Oficial de la Generalitat Valenciana no s'haguera procedit a l'aprovació de la modificació de les normes urbanístiques del Pla parcial del sector Parc Empresarial Circuit de Cheste en el termini màxim de quatre anys a comptar des de la seua publicació. En tals casos, l'òrgan promotor haurà d'iniciar novament el procediment d'avaluació ambiental territorial estratègica simplificada.»  
  
Cosa que es publica als efectes de l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana.  
  
S'adverteix que, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
  
Cheste, 7 d'abril de 2017.- L'alcalde: José Morell Roser.